Document ID: 31983R3511

KOMISSION ASETUS (ETY) N:o 3511/83,
annettu 13 päivänä joulukuuta 1983,
muiden eläinten kuin nuorten vasikoiden ruokintaan tarkoitetun rasvattoman maitojauheen erityistuen myöntämisestä tarjouskilpailun perusteella annetun asetuksen (ETY) N:o 1844/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83(), ja erityisesti sen 10 artiklan 3 kohdan,
sekä katsoo, että
komission asetuksen (ETY) N:o 1844/77(), sellaisena kuin se on viimeksi muutettuna asetuksella (ETY) N:o 1426/83(), 1 artiklan 1 kohdassa säädetään erityistuen myöntämisestä sellaiselle rasvattomalle maitojauheelle, joka on tarkoitettu muiden eläinten kuin nuorten vasikoiden ruokintaan, jos sillä on tietyt ominaisuudet; komission asetuksen (ETY) N:o 625/78(), sellaisena kuin se on viimeksi muutettuna asetuksella (ETY) N:o 2549/83(), liitteessä I olevia rasvattoman maitojauheen laatua koskevia ominaisuuksia on muutettu; tämän vuoksi on syytä mukauttaa asetuksen (ETY) N:o 1844/77 1 artiklan 1 kohtaa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1844/77 1 artiklan 1 kohta seuraavasti:
"1. Rajoittamatta seuraavien säännösten soveltamista, erityistukea myönnetään sellaiselle rasvattomalle maitojauheelle:
- joka joko vastaa asetuksen (ETY) N:o 625/78 liitteessä I olevassa 1 kohdassa vahvistettuja vaatimuksia, lukuun ottamatta b, i ja k alakohdan vaatimuksia, ja joita valvotaan mainitun asetuksen liitteessä I olevassa 2 kohdassa ja liitteessä IV olevilla menetelmillä,
- tai on peräisin asetuksen (ETY) N:o 986/68 1 artiklan b ja d kohdassa määritetystä kirnupiimästä.
Ensimmäisessä alakohdassa tarkoitettujen tuotteiden osalta vesipitoisuus voi ylittää 4,0 prosenttia 5 kohdassa tarkoitettujen edellytysten mukaisesti.
Ensimmäisessä alakohdassa tarkoitettuja tuotteita voidaan denaturoida ja lisätä rehuihin ainoastaan, kun niitä käytetään erikseen.
Denaturoinnin ja/tai rehuihin lisäämisen tuloksena saadut tuotteet voivat sisältää tästä toimenpiteestä saatujen tuotteiden lisäksi ainoastaan yhtä ensimmäisessä alakohdassa tarkoitetusta kahdesta tuotteesta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivään tammikuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1983.

Labels: 3
17
6